ming030890/wiki-yue-high-quality huggingface dataset:
淘汰賽

淘汰賽係一種比賽嘅方式，體育比賽通常係由兩方對賽，其他比賽有機會係三隊或以上，輸咗嘅就淘汰出局，冇得繼續比賽，贏咗嘅就繼續晉級下一場比賽，對另一線勝出嘅對手，贏晒咁多場嘅就係冠軍。

好壞
淘汰賽嘅好處係容易實行，對主辦單位比較輕鬆；
壞處係比賽結果未必能夠反映參賽者嘅實力。

數學
如果跟住下面呢啲規則嚟計：
每場比賽都平均隨機咁分配參賽者。
每一位參賽者嘅實力都唔同，並且每次對賽，都一定係實力比較強嗰個贏。
總共有  個人參賽。
每次由兩個人對賽。
咁就有以下嘅呢啲結論：
要進行  次對賽，先至完成整場淘汰賽。 因為每次對賽都會有  個人出局，最後只剩低第一名  個，即係途中有  個人出局，所以要進行  次對賽。
要進行  人次嘅對賽，先至完成整場淘汰賽。 因為每次對賽都有  個人，即係 結論1 嘅兩倍 。
倒數第  名，最多可以贏  輪，。
實力係  嘅參賽者 ，至少贏  輪嘅機率係 。
結合 結論3 同 結論4 ，可以得出「實力係 k 嘅參賽者(倒數第 k+1 名)，贏佢可能贏嘅最多輪數」嘅機率。即係用 結論3 條式計到 ，再用 結論4 條式嚟計。
結論4 嘅證明：
首先要知道，所有對賽結果，都係由一開始分配參賽者嗰陣就決定哂。
想計實力係 k 嘅參賽者（下面叫： k號人) 嘅勝率：
如果 k 號人要喺第 1 輪贏，就要諗 k 號人同佢嘅對手組成嘅 2 人組。
如果 k 號人要喺第 2 輪贏，就要諗 k 號人同佢嘅對手組成嘅 2 人組，褪返去第一輪嗰陣，對應嘅 4 人組。
如果 k 號人要喺第 3 輪贏，就要諗 k 號人同佢嘅對手組成嘅 2 人組，褪返去第一輪嗰陣，對應嘅 8 人組。
...
如果 k 號人要喺第 r 輪贏，就要諗 k 號人同佢嘅對手組成嘅 2 人組，褪返去第一輪嗰陣，對應嘅  人組。
同埋，褪返去第一輪嗰組(下面叫：嗰組)，唔可以出現強過 k 號人嘅人，如果唔係，k 號人就冇可能喺第 r 輪贏。
所以機率嘅計算條件係：
嗰組可以出現喺唔同位置，我地要計出所有可能嘅位置數量。 可能位置數  所有人數 / 嗰組人數  。
同時，喺所有  個人入面抽  個放喺嗰組，其中一定要有 k 號人，同埋其餘位置只可以係 0 至 k-1 號人。
分母明顯係  ；
分子：喺 0 至 k-1 號人，呢  個人入面，抽  個，放入嗰組嘅其餘位置，所以係 。
所以 k 號人至少贏 ｒ 輪嘅機率係 。
淚橋

《淚橋》（英文：Tear Bridge）係臺灣樂團伍佰&China Blue喺2003年12月5號發行嘅國語專輯。
淘氣雙子星

《淘氣雙子星》（Two of a Kind）係無綫電視1989年拍嘅電視劇，1989年7月10號至7月21號首播（全劇共10集），監製梅小青，演員有李克勤、黃貫中、余倩雯、黃家強、郭富城等。主題曲《逝去日子》由Beyond主唱。
淘金坑

淘金坑（粵拼：tou4 gam1 haang1）係中國廣東廣州嘅地名，喺越秀區中北邊，南靠華樂路；西靠天勝村；東靠黃花崗；北靠麓湖公園東南角嘅橫枝崗。
佢亦係廣州一商業旺地，號稱廣州嘅「尖東」，包括建設六馬路、淘金路、環市東路一帶，而家交通好方便，有巴士同地鐵可以去到。

名
家下「淘金坑」個名有三個流傳版：
舊時有條溪流經過，嗰條溪咁啱嗌「淘金」個名。
之前的確有條可以挖到金嘅坑，吸引咗好多挖金礦啲人。
亂葬崗一帶，以前死咗啲孲𤘅子嘅葬身之地。

史
呢嚿地喺早期係山旮旯地方，相傳喺明清時期係啲山墳地帶，期間試過俾當地街坊嗌佢做「火葬場」或「死仔坑」。中華人民共和國成立之後，由於廣州城區向外擴展，原先淘金坑亦發展得好快，從1984年開始，呢嚿地最先成為中國大陸改革開放之後，廣州地區嘅熱門開發地方。隨後喺嗰度起咗好多間寫字樓同國際五星級酒店，亦帶旺咗當地啲樓盤而成為廣州商業旺地。喺珠江新城未出來前嘅1980年代尾到1990年代中，擔當住廣州嘅CBD。
淞滬會戰

淞滬會戰係中國抗日戰爭其中一場仗，由1937年8月13號到11月26號響上海一帶打，最後國軍受唔住日本軍攻勢而撤退。
淚骨

淚骨係頭殼其中兩嚿骨，喺眼眶內則左右邊各一嚿。
玫瑰革命

玫瑰革命 (格魯吉亞文：ვარდების რევოლუცია) 係喺2003年喺格魯吉亞嘅一次大型示威同革命，成功推翻咗總統謝瓦爾德納澤嘅管治，成立一個比較親西方嘅政府。

歷史
喺2003年11月2號，格魯吉亞搞咗國會選舉。不過唔少組織，包括OSCE，都認為有選舉舞弊嘅跡象。反對派領袖薩卡什維利聲稱佢嘅統一民族運動黨贏咗，而獨立數據研究亦都認同咗呢個講法，示威由首都第比利斯擴散都全國嘅大城市。
到11月22號，雖然有國會有差唔多一般嘅黨都認為係非法，不過謝瓦爾德納澤依然嘗試開始國會嘅新一屆。反對派嘅議員就大家手揸住玫瑰嚟做反抗嘅象徵，所以先叫做「玫瑰革命」。謝瓦爾德納澤之後宣佈緊急狀態，嘗試派軍隊去鎮壓，但係連軍人都拒絕支持佢。佢最終經過同俄羅斯嘅代表做談判之後，宣佈自己辭職，表示革命成功。
喺之後嘅重選，反對派大比數咁贏，喺無論總統定國會都成功掌權。佢哋喺之後嘅8年都會做執政黨，一路到2012年選舉先會再轉手。

影響
玫瑰革命被認為係顔色革命最早嘅例子之一，對之後嘅其他革命，例如烏克蘭嘅橙色革命，有好大嘅影響。非政府組織，特別係學生，都喺呢次革命有好大嘅幫助。當然，美國喺玫瑰革命嘅角色亦有啲爭拗。
玻爾模型

玻爾模型（Bohr model）係原子物理學嘅一個模型，由丹麥物理學家玻爾提出，展示氫原子嘅結構：中心係原子核，外圍有電子圍繞。
玫瑰露炸奶球

，英文：Gulab jamun 或者 Gulaab jamun，名最初嘅意思：「玫瑰露果」或者「玫瑰果」），又或者玫瑰奶球（粵拼：mui4 gwai3 naai5 kau4）係源自印度次大陸嘅一款甜品，流行於成個南亞、緬甸以及馬來半島、南非、斐濟、波斯灣阿拉伯諸國等其他好多南亞裔人嘅地方。做法有好多種，通常都會用印度奶磚（英文：Khoa。又或者而家會用奶粉）、麵粉、酥油同埋牛奶來整成圓形嘅麪糰，炸熟咗之後再淋上用豆蔻同埋糖做嘅糖水。
玫瑰露酒

玫瑰露酒，係香港嘅酒，屬唐酒一種。用玫瑰花瓣，以及白酒、冰糖釀製。
玳瑁

巴布亞新畿內亞珊瑚礁一隻玳瑁仔。

Eretmochelys imbricata squamata junior synonym
玳瑁（Hawksbill Turtle）係一種接近絕種嘅海龜。呢隻物種係全球都有，喺大西洋同太平洋種群分為兩個亞種。

香港嘅情況
雖然玳瑁唔喺香港繁殖，但香港水域都係屬於佢嘅分布範圍（甚至係遷徙範圍），所以都可以當佢係本地嘅原生物種。過往香港亦有玳瑁出沒：1978年喺筲箕灣發現到活生生嘅玳瑁，1973年喺昂船洲發現佢嘅屍體。1996年甚至有幾個地方發現到佢嘅屍體，包括有淺水灣，石澳，大浪灣同南丫島。
玳瑁個咀
玻瑪

玻瑪（法文：Pommard），係法國布爾岡黃金丘嘅其中一個市鎮。
玻利維亞

立法機關多民族立法大會面積• 總計1,098,581 km2（424,164 sq mi）（第27位）• 水域（%）1.29人口• 2022年估計12,054,379（第79位）GDP（PPP）2022年估算• 總計1188億美元（第94位）• 人均9,933美元（第120位）GDP（國際匯率）2022年估算• 總計434億美元（第96位）• 人均3,631美元（第126位）堅尼系數（%，2019年）▼ 41.6中HDI（2021年）▲ 0.692中 · 第118位貨幣玻利維亞諾（BOB）時區UTC−4 （BOT）日期格式dd/mm/yyyy行車方向靠右電話區號+591互聯網頂級域.bo∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
Uyuni
玻利維亞共和國係南美洲一內陸國，鄰國有巴西、秘魯、智利、阿根廷同巴拉圭五國，法定嘅首都係蘇克雷，但實際政府就設喺拉巴斯。而拉巴斯海拔超過3,600米，係世界上海拔最高嘅首都。官方語文係西班牙文。

地理
世界最長嘅山脈安第斯山脈橫跨玻利維亞境內。
生鐵

生鐵係碳比例相對高嘅鐵合金，碳成份佔成個合金約莫百分之2.5至4.5左右。生鐵質地相當脆，一定要將佢煉造成鋼之後先至有多啲用途。
生雞蛋撈飯

生雞蛋撈飯，又叫生雞蛋拌飯，係種日本嘅飯，將生雞蛋、豉油放落一碗白飯度撈勻，通常當早餐食。
生養

生養（Fertility），中文叫生育能力，係指生物繁殖後代嘅能力。有能力生得多孲𤘅子嘅，謂之好生養。
生還函數

生還函數（英文：survival function，）係生還模型入面最基本嗰個函數，負責定義「生存得到超過  咁耐」嘅機率－而如果個模型係模擬緊病同死亡以外嘅現象，生還函數模擬嘅就係「過咗  咁耐，終結事件都仲未發生」嘅機率。數學化啲講即係：
嘅數值响一開始嗰陣係 1，然後會慢慢噉跌，最後變成接近 0 嘅數值，但永遠唔會變成負數。 另一個重要特徵係永遠唔會升－因為生還分析本質上就係模擬緊啲慢慢噉趨向終結事件（例如慢慢噉趨向死亡）嘅現象，即係
－而呢句嘢講嘅，係生還分析最重要嘅特徵之一。响實際應用上，啲人通常會設定生還函數係指數函數、威布分佈或者伽瑪分佈呀噉，例如當中指數函數望落會係噉嘅樣：

用日常用語嚟解， 大致可以理解做個個體身處嘅情況「有幾危險」：如果分析緊啲有癌症嘅病人生存到幾耐， 反映「已知個個體生存咗超過  咁耐時間，佢响下一瞬間死」嘅機率；而如果分析緊嘅係設計出嚟嘅機械行到幾耐先壞，噉  就反映咗「已知部機械正常運作咗超過  咁耐時間，佢响下一瞬間故障」嘅機率。借用精算學詞彙嘅話， 又有個花名叫可死之力（force of mortality）－意思可以解做「可死呢種特性嘅力量有幾大」。
生還函數可以改少少，變成累計風險函數（cumulative risk function）：
；用日常用語講，累計風險函數表示「死咗人總數升得有幾快」。
生還函數可以用積分，提供埋生還時間嘅期望值 ：

用日常用語講， 反映咗「『生存  咁耐時間嘅機率乘埋 』、『生存  咁耐時間嘅機率乘埋 』... 如此類推加埋」，反映咗「是但搵個個體嚟睇，預佢會生存到幾耐」呢樣資訊。
... 呀噉。
生長錐

生長錐（growth cone）係神經細胞嘅軸突上嘅構造。生長椎上面佈滿咗化學受體，呢啲受體會感應周圍嘅環境，令到生長錐受某啲嘢吸引或者排斥－於是條軸突就會沿住一啲特定嘅路線伸到去佢嘅目的地，再形成突觸。
生野區

生野區（日文：生野区／いくのく Ikuno ku */?）係日本大阪廿四個區嘅其中一個。
生蛇

生蛇係由水痘病毒引發嘅皮膚病，只要舊時出過水痘，病毒就會一直潛伏響身體入面，當年紀大抵抗力差，就有機會中招。
病毒通常會潛伏喺位於神經系統嘅背根節，咁就解釋到水痘帶狀皰疹病毒嘅復發會呈現蛇形，係由於大量嘅病毒顆粒喺神經線周圍產生所造成嘅免疫反應。
生酮飲食

生酮飲食（英文：ketogenic diet），飲食方法一種，多食高脂肪、適量食蛋白質、同少食醣，從而，迫人體燒脂肪而非醣，類似飢餓狀態。如此飲食，本來用於醫細蚊仔癲癇。正常之下，醣經人體吸收，轉化為葡萄醣，運去身體各處並供應能量，尤其係大腦。然而生酮飲食攝取少量醣，肝臟就轉脂肪做脂肪酸同酮體。酮體運到腦部，取代葡萄醣成為能量來源。血中酮體含量達到一定程度，即為酮症，會舒緩癲癇發作次數。兒童青年癲癇病患之中，用過生酮飲食，有半數發作次數減到原來一半，而且就算停用生酮飲食後，仍然有效。生酮飲食對癲癇成年人都有幫助，而且無咁嚴格方案，例如調整過阿特金斯健康飲食法，都有類似效果。生酮飲食常見副作用有便秘，約三成患者有類似問題。咁因為限制液體攝取所造成。早期生酮飲食要求限制液體攝取，亦成為生酮飲食特色，不過噉會提高腎結石風險，因此已唔再限制液體攝取。生酮飲食可配多多蔬菜一齊食，以免便秘同營養不全嘅問題。
初初生酮飲食，用以治療兒童癲癇（英文：epilepsy in children），只提供足夠供身體成長、組織修復、以及有足夠食物熱量蛋白質。兒童體重，維持到其年齡及身高下嘅理想值內。標準治療用嘅生酮飲食，一九二〇年代發展，用來治療兒童癲癇，之後十年廣為使用。然而之後發明有效抗驚厥（英文：anticonvulsant）藥物，生酮飲食治兒童癲癇，就日漸減退。標準生酮飲食中，脂肪、蛋白質及醣類嘅重量，有一定比例，脂肪對蛋白質及醣類混合物，比例為四比一。因此唔食高醣類食物，如穀、麵飽，意大利粉、其他富含澱粉或糖份嘅蔬菜水果、以及糖，飲食上亦會加多脂肪食物，如堅果、奶油、牛油、椰子油、牛油果等等。大部份食物中脂肪，由長鏈脂肪酸所組成，然而碳鏈較短中鏈脂肪酸（英文：medium-chain triglyceride）生酮效果更好。生酮飲食中有種變體稱為中鏈脂肪酸（英文：medium-chain triglyceride）生酮飲食，用富含中鏈脂肪酸椰子油作為脂肪來源，提供一半熱量來源。因為飲食攝取脂肪量較少，會攝取較多醣類及蛋白質，食物選擇上較為自由。
一九九〇年代中期，荷里活製片人占亞伯拉罕（英文：Jim Abrahams）個仔有嚴重癲癇，受惠於生酮飲食而良好控制。占亞伯拉罕創立了查理基金會（Charlie Foundation）推廣生酮飲食。曾在NBC《日界線》節目中推廣，1997年由梅麗史翠普主演電視影集《...First Do No Harm（英文：...First Do No Harm）》都是有此主題。查理基金會贊助多中心學術研究，其結果一九九六年發表，科學家多咗關注生酮飲食。
除癲癇外，目前亦研究緊生酮飲食對於其他神經疾病，有冇治療效果，如阿茲海默症 （AD）、肌肉萎縮性脊髓側索硬化症（ALS）、自閉症、腦癌、頭痛、腦損傷、疼痛、柏金遜症（PD）及睡眠障礙。
生金蛋嘅鵝

呢幅插圖描繪想像中「神鵝生金蛋」嘅情境。
《生金蛋嘅鵝》（英文：The Goose that Laid the Golden Eggs）係《伊索寓言》裏邊嘅一個故仔。

情節
從前有兩公婆。佢哋養咗一隻神鵝，神鵝每日會生一隻金蛋，但係佢哋覺得一日得一隻金蛋太少，於是就決定要劏開隻鵝，即刻攞晒佢肚裏面啲金蛋出嚟，諗住噉做會發達。跟住佢哋手起刀落劏開咗隻鵝，不過原來隻鵝肚裏面一隻金蛋都冇，佢哋非常之後悔，隻鵝死咗冇得翻生，就再冇金蛋。
如果佢哋當初諗清楚啲唔係咁貪心，雖然一日一隻金蛋數目少啲，都好過冇。
呢個故仔係要教訓啲人唔好咁貪心。
湯陰

湯陰係中國河南安陽一個縣，總面積639平方公里，人口45萬。
湯莉

湯莉（1961年—）係廣東女歌手。佢喺星海音樂學院本科畢業。
湯赫迪

湯赫迪（英文：Tom Hardy，1977年9月15號—）係英國男編劇、舞台劇、電影、電視演員、模特兒、執行監製同製片人，2001年出道。
湯賀蘭

，全名叫湯馬士·史丹尼·賀蘭（英文：Thomas Stanley "Tom" Holland，1996年6月1號—），係一個英國男演員同舞者，因為喺音樂劇《舞動人生》入面扮演主角比利·艾略特而成名。2015年6月，佢獲選喺驚奇漫畫入面做「蜘蛛俠」呢個角色。
湯鎮宗

湯鎮宗（英文：Tong Chun Chung，1956年10月30號—），係香港男演員，1981年出道，早年佢嘅拍過唔少電影同電視劇演出，轉到無綫電視同亞洲電視參與劇集，到90年代中期去咗中國大陸發展。佢其中一個細佬係湯鎮業。佢有兩個女：大女湯洛雯，細女湯樂瑤。
湯鎮業

湯鎮業（英文：Kent Tong，1958年9月29號—）係香港男演員，1979年出道，早年拍過唔少無綫電視同亞洲電視劇集，1990年代尾轉到中國大陸發展。
湯誠正

湯誠正係香港親中派政治人物，香港玩具協會主席。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。

碎料
佢係懷舊玩具愛好人士，曾經公開話過希望開設懷舊玩具放博物館。
激情‧別動

《激情‧別動》係套意大利嘅劇情片電影，片長125分鐘。佢喺2004年3月12號上畫。
激光武器

激光武器（laser weapon）係指廿世紀預想中用激光嚟傷害目標嘅武器。喺廿一世紀初，經已有軍隊嘗試採用。
激光筆

激光筆又叫雷射筆（Laser pointer），係將睇得見嘅激光設計成便攜、手易握、激光模組（二極體）加工成嘅筆型發射器。成日見嘅激光指示器有紅光（650-660nm, 635nm）、綠光（515-520nm, 532nm）同藍光（445nm, 405nm）等。通常喺匯報、教學、導賞人員都會用佢嚟投映一個光點或者一條光線指去物體。
維基同享有多媒體嘅嘢： 激光筆
激光劍

激光劍（英文：Lightsaber），又叫做光劍，係《星球大戰》世界裏面嘅一種武器，有好多唔同嘅色，喺星球大戰系列電影、小說同埋遊戲裏面都有。
激光

激光，又叫雷射、鐳射（如亞洲電視節目【鐳射劇場】）（音譯自laser），係狹幅頻率嘅光輻射線，通過受激輻射放大而得嘅必要反饋共振，產生准直、單色、相干嘅光束。發射激光嘅光學儀器叫激光器。

激光器
激光器
激光器，又叫雷射器，係可以發射激光（雷射）嘅儀器。
激光切割

激光切割（英文：Laser cutting），又叫鐳射切割，係一種現代金工技術，用激光將金屬切割成特定嘅形狀。呢種技術一般都要用到電腦數控嘅激光切割機。
激玩日本鳥取 Go! Go! Go!

《激玩日本鳥取 Go! Go! Go!》（Tottori Japan Go! Go! Go!）係香港電視娛樂製作嘅遊埠節目，2017年10月29號到11月19號逢禮拜日14:30-15:00喺ViuTV播，主持係蘇慧恩、傅晉傑。呢個節目介紹日本鳥取縣嘅遊埠資訊。
沙田公共圖書館

沙田公共圖書館（英文：Sha Tin Public Library）係一間喺香港沙田嘅公共圖書館，康樂及文化事務署管理，喺香港新界沙田源禾路1號，喺1987年2月16號啟用。圖書館樓面面積3,318平方米，係香港規模第五大嘅公共圖書館。
沙王

沙王，簡稱沙，係波斯君主嘅銜頭，亦曾經畀唔少鄰近地區嘅民族用。最後一位有呢個銜頭嘅人係巴列維國王，1979年被推翻。
沙特菲士蘭文

沙特菲士蘭文係印歐語系日耳曼語族西日耳曼語支嘅一種語文，主要喺德國下薩克遜沙特蘭用，約莫有1千人用。
沙特阿拉伯潮什麼

《沙特阿拉伯潮什麼》（英文：Hipster Tour - Saudi Arabia）係香港無綫電視嘅遊埠節目，由梁芷珮做主持，亦係佢嘅「潮什麼系列」第15輯作品，喺香港時間2024年5月20號到5月29號逢禮拜一到三22:30到23:05喺翡翠台播。呢個節目會介紹沙地阿拉伯嘅新潮嘢。
沙瓜

沙瓜（粵拼：saa1 gwaa1），又叫傘肚（saan3 tou5），學術上叫皺胃（zau3 wai6），係反芻動物嘅第四個胃。
牛嘅沙瓜叫牛沙瓜或者牛傘肚，係常見嘅牛雜。
沙田交通安全公園

沙田交通安全公園（英文：Sha Tin Road Safety Park）係香港交通安全城之一，公園之一，喺沙田崗背街一號。行政上歸沙田區。
沙田

沙田（英文：Sha Tin 或者 Shatin）係香港新界南部沙田海（即今日收窄成城門河）一帶地方。以前係漁村同鄉郊，今日係沙田新市鎮一部份。沙田係沙田區核心區域。有大型商場、戲院、大會堂等設施。交通方便，有東鐵綫同屯馬綫兩條鐵路線服務，亦有多條巴士線直達全港各區。
沙田最大嘅圍村係大圍，響沙田市中心南面。

歷史
沙田原本唔係指呢個地方。以前呢度叫做瀝源，沙田海以前叫瀝源海。因為呢度條瀝源大村，係呢塊地最大嘅村，後尾呢條村就歿落，消失得無影無蹤。英國1898年響大清手上租到新界，沙田呢度就落入英國人手中。英國人要編新界地圖，來到沙田量地，而其中一個量地官去沙田圍問呢度叫乜名。個官就誤會成個瀝源叫沙田，寫入文件裏面，所以沙田呢個名就用到現時了。
後尾起九廣鐵路，響沙田起沙田車站，附近一帶就變成墟市，叫沙田墟。呢個墟響1979年燒成廢墟，香港政府趁呢個機會將佢拆晒，重新規劃過。
無敵

喺打機用語上，無敵（英文：invincible）係指好多遊戲當中都有嘅狀態效果。衹要無敵狀態持續，個遊戲角色唔會受到任何傷害或者有害嘅狀態效果影響；喺多數包括無敵狀態嘅遊戲當中，無敵效果一係衹係暫時性，一係就好難得到、而且戰鬥結束之後會消失；例子有多隻超級瑪利奧系列嘅遊戲－主角瑪利奧喺食咗一粒無敵星之後，會暫時進入無敵狀態一陣。另一方面，亦都有啲遊戲會用無敵狀態嚟避免過度挫折，例如喺好多高卡車賽車遊戲當中，當有個玩家唔小心飛咗出賽道外，個遊戲程式會將佢移返去賽道上面同埋俾佢有兩三秒嘅無敵狀態－防止佢一上返賽道就即刻俾對手用道具打中（噉樣會嚴重令個玩家感到受挫）。
無意識認知

無意識認知（unconscious cognition）係指一個人冇意識噉做（簡單講就係做咗都唔覺）嘅認知過程。
無擔保貸款

無擔保貸款（粵拼：mou4 daam1 bou2 taai3 fun2；英文：unsecured loan），又叫無抵押貸款，係貸款嘅一種。無擔保貸款唔會掕住任何嘅財產。
無擔保貸款相對於擔保貸款：一份擔保貸款會掕住某啲特定嘅財產（例如車或者一棟房地產），如果借錢嗰個人還唔到錢，借錢嗰方有權攞嗰樣財產嘅擁有權。所以由借錢方嘅角度睇，無擔保貸款就冇咁穩陣。
無政府資本主義

無政府資本主義（Anarcho-capitalism）係經濟體一種，主張應該完全清除中央化嘅政府，改用一個由私人代理同自由市場處理嘅私人財產系統。
無情的情書

《無情的情書》係台灣男聲組合動力火車出嘅首張錄音室專輯。喺1997年10月7號正式發行。

簡介
呢張專輯收錄12隻歌。銷售量超過一百萬張。
無招勝有招

無招勝有招（英文名：Crazy Couple）係1979年上映嘅武術動作喜劇港產片，由劉觀偉執導，石天、劉家勇、李麗麗、馮克安、黃哈、王青、曾志偉同陳龍主演。
呢套戲從1979年12月30號至1980年1月8號上映嗰陣，總共收咗一百六十三萬幾港紙票房。
澳門H2巴士

澳門H2巴士係一條由澳門公共汽車有限公司做緊，由筷子基社屋來回山頂醫院嘅循環巴士線。

背景
2016年9月30號，為回應長者嘅出行需要，尤其需經常往返醫院嘅人士而開設呢條線，由澳門公共汽車股份有限公司去做。
2017年4月10號，原本喺禮拜同埋公眾假日停駛嘅路線，調整為禮拜同強制性假日停駛。
2020年1月20號起，新增台山區同埋筷子基嘅巴士站。去山頂醫院方向加停「何賢紳士大馬路/青洲坊」同埋「台山街市」站，去筷子基社屋方向加停「北區警司處」同埋「青洲/嘉應花園」站。
2021年1月4號起，本線去山頂醫院方向增加停靠「幕拉士馬路」站，去筷子基社屋方向增加停靠「黑沙環馬路」站。
2021年8月7號，為配合青茂口岸將來開通，呢條線將會調整包括調整位於青茂口岸附近嘅停靠站點嘅名。幾個巴士站同時改名： 
「鴨涌河變電站」站改名為「青茂/鴨涌河變電站」站
「何賢紳士馬路/青洲坊」站改名為「青茂/青洲坊」站
2021年8月14號開始，呢條線調整行程並增加停靠站點。去山頂醫院方向增加停靠「慕拉士/飛通大廈」站、「新雅馬路/母親會」站、「二龍喉公園」站、「得勝花園」站、「塔石體育館」站、「水坑尾/公共行政大樓」站、「八角亭」站同「加思欄馬路」站。去筷子基社屋方向增加停靠「電力公司」站。
佢係目前唯一一條行走全段澳門格蘭披治大賽車跑道嘅路線。大賽車舉行期間，必須停駛。 但由2021年8月14號開始，呢條線延伸服務到起緊嘅幕拉士公屋、二龍喉公園、水坑尾等一帶，預計大賽車舉行期間將唔會停駛並且改為改道行駛。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。
澳門H1巴士

澳門H1巴士係一條由澳門公共汽車股份有限公司做緊，由山頂醫院來回水坑尾嘅循環巴士線。

背景
2006年9月3號，為向居民提供靈活同直達山頂醫院嘅巴士服務，本線開設，試驗期為三個月，由澳門新福利公共汽車有限公司同埋澳門公共汽車有限公司聯營。
2006年12月3號，首兩個月乘客量平均每日約180人，每班次只有約2.8人乘搭，載客率為8.3%，為進一步觀察及評估路線成效，續辦三個月。
2007年11月28號，因進行愕斜巷電梯工程，呢條線延伸至東望洋新街，並停靠「東望洋新街」站。當時路線如下：
山頂醫院總站—加思欄花園—山頂醫院—得勝斜巷—東望洋斜巷—水坑尾/公共行政大樓—八角亭—亞馬喇前地—葡京酒店—加思欄馬路—得勝斜巷—東望洋新街—加思欄花園—山頂醫院總站
2009年4月26號，配合澳門特區政府交通事務局實施第二階段巴士路線調整，呢條線取消羅理基、松山隧道及士多紐拜斯路段行程，並延伸至亞馬喇前地。
2009年12月9號，因愕斜巷電梯工程完工，呢條線唔再經東望洋新街，調整班次由原來15分鐘至10分鐘。
2011年4月1號，配合山頂醫院擴建工程施工，本線取消停靠山頂醫院站。
2011年8月1號，本線改由維澳蓮運公共運輸股份有限公司營運，並調整本線服務時間為朝早七點半到晚黑八點半。
2013年12月1號，本線增加停靠「山頂醫院急診大樓」站。
2014年7月1號，呢條線改由澳門新時代公共汽車股份有限公司營運。
2015年1月31號，因得勝斜巷隧道工程，呢條線終點站改係「山頂醫院急診大樓」站，且不途經得勝斜巷、東望洋斜巷及加思欄花園，並增設停靠塔石體育館巴士站。
2016年7月2號，早前因配合得勝斜巷工程而臨時調整嘅巴士路線安排喺7月2號起還原，本線終點站恢復翻喺「山頂醫院總站」開出，恢復停靠「加思欄花園」站、「得勝斜巷」站及「東望洋斜巷」站，唔停靠塔石體育館站。
2016年11月9號，調整本線服務時間為朝早七點半到晚黑八點半，週一至週六（公眾假期除外）班距10分鐘，週日及公眾假期朝早七點半到中午十二點班距15-18分鐘，中午十二點到晚黑八點半班距10-12分鐘。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2018年8月1號，呢條線改由澳門公共汽車有限公司經營，係繼開線以來澳巴再次經營本路線。
2019年7月27號起，「得勝斜巷」站改名為「得勝斜路」站
呢條線編號中嘅H字頭取自葡萄牙文、英文Hospital嘅首個字母，意思即說明呢條線係醫院專線。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，唔扣錢，由政府畀。
用澳門通殘疾卡，唔扣錢，由政府畀。
澳門通IC卡月票適用。
澳門N1B巴士

澳門N1B巴士，係一條由澳巴做緊，由沙梨頭北街／筷子基北灣來回亞馬喇前地嘅通宵循環巴士線，只係響凌晨時間服務。

背景
2012年6月1號，交通事務局將N1分拆兩條線，分別係N1A同N1B，畀咗澳巴嚟做，服務延伸到新馬路、水上街市同高士德大馬路一帶。
2016年4月23號，因為巴士站要分流，呢條線停完「昌明花園」巴士站之後，唔再停「土地廟前地」巴士站，加停「沙梨頭／華寶工業大廈」巴士站
2016年7月2號，因為巴士站合併，唔再停「青洲／美居廣場」巴士站。
2018年6月30號，因新馬路排水系統工程影響，呢條線臨時唔停「新馬路/大豐」、「殷皇子馬路」站，並臨時停「粵通碼頭」、「河邊新街/下環」、「南灣大馬路/時代」站。
2018年8月17號開始，因為新馬路早一日晏晝恢復雙向行車，因此恢復原線行駛。
2019年7月27號開始，「第二警司處」站改名為「北區警司處」站。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門N4巴士

澳門N4巴士，係一條由澳巴做緊，由工業園街來回沙梨頭北街／筷子基北灣嘅通宵巴士線，只係響凌晨時間服務。
呢條線曾經係新時代唯一一條通宵線。

背景
2014年12月18號，珠澳跨境工業區口岸實行新通關安排，所以交通事務局開咗呢條線，由於當時交通事務局同新福利、澳巴傾緊轉換合同嘅問題（之前合約被廉署話唔合法），所以畀咗新時代做。
2015年8月29號，呢條線嘅總站「跨境工業區」巴士站搬到「工業園街」巴士站做總站。
2016年11月9日，兩邊總站都調整服務時間，「工業園街」巴士站開出服務時間就由零晨十二點十分到零晨五點五十分，「沙梨頭北街／筷子基北灣」巴士站開出服務時間就由零晨十二點到朝早六點，廿分鐘一班。
2018年8月1號，呢條線改為澳巴去做。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門AP1巴士

澳門AP1巴士係一條由澳門新福利公共汽車有限公司做緊，由關閘廣場來回澳門機場嘅循環巴士線。
AP1係為咗配合澳門國際機場開幕而成立；開線嗰陣係由澳巴同新福利聯合營運，而全程收費係五蚊葡幣，過橋之後收三個半葡幣，而AP字頭嘅意思：係攞呢條線兩邊總站嘅葡文第一個字母（機場Aeroporto—關閘Portas do Cerco），另一種意思係來自機場嘅葡文AeroPorto。後來成立嘅機場巴士路線AP2（機場↔媽閣）就令AP字頭嘅定義傾向後面嘅意思。
呢條線響1996年搞過AP1特別線，由葡京來回機場。2008年到2009年就搞過三次AP1X特快線，由關閘來回機場，沿途唔經港澳碼頭同黑沙環。呢條線亦係澳門唯一一條，唔係臨時改路行嗮澳門三條澳氹過海大橋嘅巴士線。亦響澳門所有日間巴士線入面，尾班車最遲嘅巴士線。

背景
1995年11月13號，呢條線成立由澳巴同新福利聯合營運。
1998年8月21號，澳門巴士票價調整，呢條線嘅收費亦跟住調整：全程收費係六蚊葡幣，過橋之後收四蚊葡幣。
2003年5月19號，呢條線由於冇咩人搭，由特別專線（有特定站牌）降格做普通澳氹線，按澳氹線收費，全程收費減係三個三葡幣，過橋之後收兩個半葡幣，重延伸到科技大學，唔行北安。
2004年8月1號，呢條線延伸服務到新口岸新填海區（皇朝區），唔行高美士街。
2005年4月8號，土地工務運輸局封閉嘉樂庇總督大橋（澳氹大橋）做維修，呢條線改行西灣大橋，但澳氹大橋維修完重開只係畀巴士、的士、緊急車輛通行嗰陣，呢條線冇回復返原線行，維持走西灣大橋。
2006年4月17號，呢條線縮短咗唔停三分一左右嘅巴士站。
2007年4月18號，呢條線大幅閂站改線，唔行新口岸、葡京、南灣湖、西灣大橋、海洋花園、賽馬會、氹仔城區，改行友誼大橋直達機場。
2007年10月16號，氹仔臨時客運碼頭啟用，呢條線增停「臨時客運碼頭」。
2008年12月1號，澳門巴士票價調整，呢條線嘅收費亦跟住調整：全程收費係四個二葡幣，返嚟澳門過橋之後收三個二葡幣。
2009年1月20號，路氹連貫公路圓形地工程開工，呢條線唔停「連貫公路/科技大學」，增停臨時站（即係而家嘅「偉龍/科技大學」。
2011年8月1號，新巴士營運模式正式實行，呢條線判咗畀新福利嚟做。調整服務時間由06:30到00:20，五至十二分一班車。
2011年2月15號，呢條線增停「北安出入境事務廳」。
2012年12月18號，呢條線增停「湖畔大廈」。
2014年12月18號，關閘邊檢大樓實行新通關安排，調整服務時間由06:05到01:20。
2016年1月16號，調整服務時間由06:00到01:20，四至十二分鐘一班車。
2016年7月18號，巴士站合併唔停「北安大馬路」。
2016年11月5號，祐漢區巴士站點分佈重整，所以唔停「看台街/中銀」、「祐漢街市」，改停「中心街」。
2017年5月20號，氹仔客運碼頭即將啓用，將「臨時客運碼頭」改名做「氹仔客運碼頭」，等氹仔客運碼頭正式啓用之後，就會停「氹仔客運碼頭」。
2017年6月1號，氹仔客運碼頭啓用，呢條線改響入境層B車道嘅巴士站上落客。
2017年8月23號，超強颱風天鴿襲澳，關閘總站受嚴重風暴潮破壞而停用，呢條線改喺關閘東側近特警總部嘅「關閘廣場」站發車。
2018年12月15號，關閘總站重新整好並開番，呢條線入番關閘總站並且以呢個站做發車站同尾站。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡同殘疾卡，免費，由政府畀。

意外
2018年4月15號，響氹仔嘉樂庇總督馬路巴士發生奪命交通意外。
内文：氹仔嘉樂庇總督馬路巴士奪命交通意外
澳門N1A巴士

澳門N1A巴士，係一條由澳巴做緊，由沙梨頭北街／筷子基北灣來回亞馬喇前地嘅通宵循環巴士線，只係響凌晨時間服務。

背景
2012年6月1號，交通事務局將N1分拆兩條線，分別係N1A同N1B，畀咗澳巴嚟做，服務延伸到新馬路、水上街市同高士德大馬路一帶。
2016年3月19號，因為白朗古將軍大馬路出美副將由單線改做雙線，由罅些喇提督大馬路左轉入白朗古將軍大馬路變做單線，巴士唔夠位轉灣，所以提早一個街口左轉入沙梨頭新街、經飛喇士街出返白朗古將軍大馬路之後再行返原線，所以唔再停「提督馬路／白朗古」巴士站。
2016年7月2號，因為巴士站合併，唔再停「青洲／美居廣場」巴士站。
2016年11月5號，因為重整祐漢區巴士站分佈同路線行程，所以取消停「看台街／中銀」巴士站。
2019年4月6號，因市政署開展「內港北雨水泵站箱涵渠建造工程」，當日朝早十點開始去筷子基北灣方向臨時唔停靠「十六浦」站。
2019年7月27號起，「水上街市」站改名為「沙梨頭街市」站
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門N2巴士

澳門N2巴士，係一條由澳巴做緊，由沙梨頭北街／筷子基北灣往返氹仔客運碼頭嘅通宵巴士線，只係響凌晨時間服務。

背景
2008年9月20號，因應澳門往返氹仔嘅夜間巴士服務需求，呢條線開設，由澳門新福利公共汽車有限公司同澳門公共汽車有限公司一齊做，服務時間為午夜十二點到朝早六點十五分（尾班車喺朝早五點開出），每廿分鐘一班。
2008年12月7號，配合澳門特區政府交通事務局實施第一階段巴士路線調整，呢條線去臨時客運碼頭方向增加停靠亞馬喇前地站。
2009年1月20號，配合道路開闢，呢條線唔再停靠連貫公路／科技大學站，同時增加停靠臨時站（即現時澳門土木工程實驗室同偉龍／科技大學站）。
2010年4月14號，呢條線增加停靠氹仔基馬拉斯／成都街站。
2011年6月12號，配合澳門特區政府交通事務局實施第四階段巴士路線調整，呢條線澳門半島尾站由白朗古將軍馬路搬去筷子基北灣，並增加停靠筷子基社屋站。
2011年12月10號，配合巴士站分流，呢條線唔再停「高士德／亞利鴉架街」站。
2011年8月1號，呢條線改由澳門公共汽車有限公司獨立去做，並調整呢條線尾班車時間為朝早六點同朝早五點五十五分於筷子基北灣同臨時客運碼頭分別開出。
2012年6月1號，呢條線延伸到城市日前地，唔再停新口岸／馬德里街同捐血中心站，並增加停靠機場圓形地／偉龍站。
2012年12月18號，呢條線往返程兜入湖畔大廈站。
2015年10月6號，調整呢條線喺臨時客運碼頭尾班車開出時間為朝早六點，調整班距為十五分鐘。
2016年5月28號，因應部份路線正逐步使用較大嘅車，而受道路條件所限，大巴停靠「孫逸仙大馬路/漁人碼頭」站後難以調頭離開，呢個站喺上述日期開始唔用。
2016年9月24號：
「亞利雅架前地」站同「寶龍花園」站合併，並改名為「百利寶花園」站。
因「泉澧花園」站同「氹仔大中華廣場」站嘅停靠路線作重新編配，取消停靠「氹仔大中華廣場」站，改停靠「泉澧花園」站。
2017年5月20號，為配合氹仔客運碼頭即將啓用，同日起「臨時客運碼頭」站改名為「氹仔客運碼頭」站，等氹仔客運碼頭同佢場內嘅新巴士站啓用後，所有途經「氹仔客運碼頭」站嘅路線將停靠該新巴士站。
2017年6月1號，呢條線於當日午夜十二點頭班車開始到尾班車為止，先停喺新碼頭地面入境層A車道嘅巴士站，再駛返舊臨時碼頭後按原路線行駛。6月2號凌晨起，呢條線實施喺入境層A車道嘅巴士站上落客。
2017年10月28號，為方便市民使用夜間巴士服務，交通事務局由嗰日首班車起延長N2夜間巴士線嘅服務範圍到南灣一帶。去氹仔客運碼頭方向，停完「亞馬喇前地」站後，增停「區華利前地」站、「南灣湖景大馬路」站、「旅遊塔／行車隧道」站以及「西灣大橋／海洋大馬路」站，之後停完「宋玉生博士圓形地」站後按原先條線黎行。去筷子基北灣方向，停完「蘇利安圓形地」站後，增停「海洋花園／玫瑰苑」站、「初級法院刑事大樓」站、「燒灰爐」站以及「巴掌圍」站，之後停完「亞馬喇前地」站後，按原先條線黎行。去回程合共增加停靠8個站點。
2017年12月20號，新增停靠「勵庭海景酒店」站。
2019年3月9號，為明確巴士站位置「亞利雅架前地/泉悅」站改名為「信虹花園」站。
呢條線係第一條跨越澳門半島同氹仔之間嘅夜間路線，亦係第一條途經西灣大橋往返澳門半島同氹仔之間嘅夜間路線。
2019年6月1號，呢條線去筷子基北灣服務時間由凌晨十二點三十五分到朝早六點調整去凌晨十二點到朝早六點。
2019年7月27號起，「十月一日前地」站改名為「十月一號前地」站。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門N3巴士

澳門N3巴士，係一條由澳巴做緊，由亞馬喇前地來回路環市區嘅通宵循環巴士線，只係響凌晨時間服務。

背景
2011年8月1號，呢條線開辦。
2011年8月28號，呢條線增停「史伯泰／麗景灣」站。
2011年10月28號，呢條線增停「和諧圓形地」同「重型車輛駕考中心」站。
2012年6月1號，呢條線由亞馬喇前地延伸到媽閣，增停「連貫公路／金沙城中心」站，並喺每年6月1號到8月31號延伸到黑沙海灘。
2012年12月12號，呢條線永久取消「下環／小販巷」站，並恢復停靠「河邊新街／下環」站。
2013年3月26號，呢條線調整進入石排灣公屋社區。
2014年12月18號，配合路氹邊檢大樓實行新通關安排，呢條線增設停靠「路氹邊檢大樓」站。
2016年4月23號，去路環市區方向由「媽閣總站」開出後，唔再停「媽閣廟前地」站、「河邊新街/媽閣」站，改停「河邊新街/凱泉灣」站。
2016年9月24號：
「孫逸仙馬路/三家村」站同「泉亮花園」站合併，並分別改名為「泉亮花園」站同「泉裕豪庭」站，改停「泉亮花園」站。
「亞利雅架前地」站同「寶龍花園」站合併，並改名為「百利寶花園」站。
2017年8月19號，本線去媽閣方向喺「黑沙海灘」站發車後，改為途經賈梅士大馬路並停靠「海蘭花園/黑沙」站，取消停靠「黑沙青年旅舍」站。
2017年12月20號，呢條線去路環或黑沙方向唔再停「路氹邊檢大樓-2」站（原名：路氹邊檢大樓），改停「路氹邊檢大樓-1」分流站；去媽閣方向維持停靠「路氹邊檢大樓-2」站（原名：路氹邊檢大樓）。
2018年9月1號，呢條線改以循環線行駛，「亞馬喇前地」站A車道為總站。唔停「路環街市」站改停「路環市區」站。新增停靠「西灣大橋/海洋大馬路」、「海洋花園/玫瑰苑」站。服務時間調整為凌晨十二點到朝早六點，班次頻率為廿到廿五一班。行程如下：亞馬喇前地 → 新馬路 → 媽閣 → 西灣大橋 → （原線行駛） → 路環市區 → （原線行駛） → 西灣大橋 → 媽閣 → 新馬路 → 亞馬喇前地。
2018年10月27號，「蓮花圓形地-1」站改名為「蓮花圓形地」站。
2019年3月9號，為明確巴士站位置「亞利雅架前地/泉悅」站，改名為「信虹花園」站。
2019年4月7號，受市政署開展「內港北雨水泵站箱涵渠建造工程」影響，去路環市區方向「金碧文娛中心」站會臨時唔停靠。
2019年8月31號開始，因「內港北雨水泵站箱涵渠建造工程」完工，呢條線恢復原嚟停靠。
2020年1月20號開始，因配合內港客運碼頭重啟同周邊配套優化，「火船頭街」嘅臨時站改名為「內港客運碼頭」站，而「火船頭街」站就永久取消。
2020年6月1號，受武漢肺炎澳門疫情影響，呢條線取消實施每年六到八月延伸到黑沙海灘嘅措施。到2021年夏天先至恢復番呢個措施。
2020年8月19號頭班車開始，因路氹邊檢大樓停用，停用「路氹邊檢大樓-1」站同「路氹邊檢大樓-2」站。去澳門同路環方向都會停「蓮花大橋」站。
2021年1月9號開始，去澳門同路環方向唔再停「蓮花大橋」站，去路環方向增停「蓮花路停車場」站。
呢條線係目前唯一一條，進入路環市區嘅夜間路線。亦係第一條途經西灣大橋，往返澳門半島同路環之間嘅夜間路線。

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
澳門N5巴士

澳門N5巴士，係一條由澳巴做緊，由亞馬喇前地來回蝴蝶谷大馬路嘅通宵循環巴士線，只係響凌晨時間服務。

背景
2015年12月1號，交通事務局開咗呢條線，畀咗澳巴嚟做，服務時間由凌晨十二點到朝早六點，十分鐘一班
2016年4月20號，因為冇咩人搭要改線，改行氹仔市區、海洋花園同亞馬喇前地，重將循環線改做來回線；唔再經路氹邊檢大樓、臨時客運碼頭、澳門機場同外港碼頭嘅海陸空出入境口岸。
2016年8月20號，呢條線將總站延伸到「蝴蝶谷大馬路總站」，去嗰陣加停「和諧廣場／樂群樓」巴士站（原「石排灣總站」），返嚟就加停「和諧廣場／業興大廈」巴士站（原「石排灣總站」）。
2016年9月24號，「亞利雅架前地」巴士站同「寶龍花園」巴士站合併，改名做「百利寶花園」巴士站。
2016年12月10號，調整服務時間到凌晨十二點到朝早六點，廿分鐘一班。去蝴蝶谷大馬路方向，停完「機場圓形地／偉龍」巴士站之後，加停「機場貨運站」巴士站。
2018年9月1號，呢條線改為以「亞馬喇前地」站C車道為總站，並改為以循環線行駛。服務時間調整為午夜十二點到朝早六點，班距廿到廿五分鐘。
2019年3月9號，為明確巴士站位置，「亞利雅架前地／泉悅」站改名為「信虹花園」站。
2019年7月27號，多個巴士站改名：
「機場貨運站」站改名為「科大／機場貨運站」站。
「保齡球中心」站改名為「東亞運／保齡球中心」站。
「體育館／射擊路」站改名為「東亞運／熱帶公園」站。
「體育館馬路／永利皇宮」站改名為「路氹東／永利皇宮」站。
「體育館馬路／新濠天地」站改名為「路氹東／新濠天地」站。
2019年12月28號開始，往返程方向新增停靠「柯維納馬路」站。
2021年3月8號起，由於客量持續偏低，呢條線改用小巴車型行走。

用車
啱啱開呢條巴士線嗰陣，係用宇通ZK6118HGE大巴，後來因為冇咩人搭先改用五洲龍FDG6951G中巴。後嚟客量太低再改用小巴黎行。
而家用緊嘅車型：
五洲龍FDG6751G

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。
瀨能禮子

瀨能禮子 ，係日本嘅一個女藝人同埋配音員。
瀨戶貴幸

瀨戶貴幸（1986年2月5號—）係日本足球員，打中場位置，效力甲府風林。
瀨戶麻沙美

瀨戶麻沙美（粵拼：laai6 wu6 maa4 saa1 mei5，1993年4月2號—）係日本嘅一個女藝人同埋配音員。

配音作品
呢節要加長。
青春豬頭少年不會夢到兔女郎學姊嘅櫻島麻衣
咒術迴戰嘅釘崎野薔薇
瀨沼正和

瀨沼正和（1978年9月7號—）係日本足球員，司職中場，效力過東京綠茵，及神戶勝利船。
瀨田龍彥

瀨田龍彥（1952年1月15號—）係日本足球員，司職守門員，曾經喺1973～1980年間爲日本足球代表隊出場25次。
瀨沼優司

瀨沼優司（1990年9月1號—）係日本足球員，司職前鋒，效力山形山神。
瀨棚郡

瀨棚郡(日文：瀬棚郡)係日本北海道檜山支廳嘅一個自治郡，轄下有1町。
今金町
瀨粉

瀨粉（有指正字係酹粉）係用米漿整嘅透明粉條嘢食，形狀同米線似，多數搭配燒味放湯食，譬如「燒鵝瀨粉」。
瀨戶春樹

瀨戶春樹（1978年3月14號—）係日本足球員，司職中場，效力過橫濱飛翼，新潟天鵝，大分三神，札幌岡薩多，大阪飛腳，千葉JEF聯，柏太陽神，及YKK AP。
牧地

牧地係放牧用到嘅土地，上面種滿草，專畀牛、羊、馬呢類牲畜食草，最常見嘅牧地類型係草原。
牧島有希

牧島有希 ，係日本嘅一個女藝人同埋配音員。
牧口真幸

牧口真幸 ，係日本嘅一個女藝人同埋配音員。
牧內慶太

牧內慶太（1990年7月24號—）係日本足球員，司職中場，效力過秋田藍閃電，及SC相模原。
牧師

牧師係喺基督教嘅教會或機構裏面，負責管理教務，主持各項宗教儀式、講道，專職牧養同照顧信徒嘅神職人員。牧師喺《聖經》原文嘅意思就係牧羊人。同天主教中嘅神父唔同，因為牧師可以結婚，女人都可以做牧師。
牧場

牧場係搞畜牧業生產嘅地方，主要係養牛、馬、羊呢類食草家畜。
牧夫座

牧夫座（拉丁文：Boötes）係家下八十八西洋星座之一。佢響天球赤道一帶，佔天球面積907平方度。地球北半球來講，牧夫座係春天嘅星座，即係春夜會見到。肉眼可以睇到嘅星，約莫90粒到。有一到四等星14粒，即係有1等星1粒、3等星3粒、4等星10粒。

史
牧夫座係古希臘托勒密所編嘅托勒密48星座之一。
直流-直流轉換器

直流-直流轉換器（DC-to-DC converter）係種電路裝置，將直流電嘅電壓轉換。
直示定義

直示定義（粵拼：zik6 si6 ding6 ji6；英文：ostensive definition）係定義嘅一種做法。使用直示定義嘅人可以去搵一啲實體物體返嚟，用嚟做佢個定義嘅例子。例如要界定咩係雀鳥講嘢嘅人可以去搵一啲雀鳥返嚟，用嚟做隻字詞嘅定義。

批評
呢個方法被指好多問題。
如果隻字詞唔係指緊一啲實質、感知得到嘅事物或者特性（好係係因為同所以等表示邏輯關係嘅字詞），就好難靠直示定義。
除咗噉，「例子要點揀」亦係一個幾大嘅問題，如果揀得唔恰當，聽嘢嘅人好易會錯意——想像依家要定義咩係馬，用直示定義嘅人搵一大堆馬返嚟，但係佢淨係搵咗啡色嘅馬同白色嘅馬，聽嘢嘅人就誤以為馬一定係白色或者啡色嘅。可以睇睇歸納。
直積

喺數學入面， 直積係構造新嘅數學「物件」嘅方法，係笛卡兒積嘅推廣，另一個相似嘅概念係直和。

例子
如果將睇做實數集，咁直積正正就係笛卡兒積。
如果將睇做帶著加法嘅實數羣，咁直積就應該要係一個羣。佢底下嘅集依然係笛卡兒積，不過依家就要帶一個羣運算，即係加法：。
直立人

直立人（Homo erectus）係人類嘅祖先，約莫喺更新世早期到中期生存，特徵係識得企直。
直流電機

直流電機，又叫做換向器電機，係一種用乾電行或者產生乾電嘅旋轉電機。根據個功率流係入定出又分別叫做直流電動機同埋直流發電機，但理論上同埋有時候直流電機可以兼用做電動機同發電機。直流電動機嘅特點係佢可以帶好高嘅負載啟動，而且一般嚟講負載稍微變動嗰陣時個轉速變動好細，不過佢直接啟動嗰陣時嘅啟動電流好大。
經典直流電機嘅特徵係有一套由電刷同埋換向器構成嘅機械換流器。個換向器係由好多換向片疊埋並鬭埋絕緣嘅雲母片組成嘅，對於電動機就令到轉動過程中個電流方向可以適時改變嚟保證轉動可以持續落去，即外部嘅乾電就可以變成轉子唔同箍當中隨轉隨往復變化嘅濕電（變流過程）；或者反之，對於發電機就令到最終輸出嘅電流方向穩定（整流過程）。
除開經典嘅直流電機之外，仲有啲冇電刷或者機械變流器嘅電機又係使乾電嘅，譬如單極電機（德文：Unipolarmaschine）或者直流無刷電機（BLDCM）。邇啲電機一般都另開討論。

結構
工業用直流電動機嘅剖面模型
同其他電機一樣，直流電機都由三個主要部分鬭成：定子、轉子同埋佢哋之間嘅氣罅。

定子
内文：定子
定子即電機嘅固定部分，包括激磁嘅主磁極、固定磁極同埋導磁嘅機座同埋電刷裝置，構成空心圓柱式嘅軛；喺大啲嘅電機仲有埋改良換向性能嘅換向極。定子並咪疊做嘅，之係由成䊆材料做成嘅，因為入邊冇交變磁場，所以唔會有渦流。主磁通就由一係主磁極芯承載住嘅主磁極或者激磁繑組，一係永磁電機使嘅永磁體產生。喺大型機器中，仲會有用於消除磁場畸變嘅補償繑組喺極靴入邊。

電刷
内文：電刷
電刷由導電性良好、唔容易磨損嘅材料製成。通常係自潤滑石墨，有時會戥銅粉混合，睇碳刷（德文：Kohlebürste）；對於細型電機，譬如盒式磁帶，都會有貴金屬電刷）。

轉子
内文：轉子
轉子即電機轉得嘅部分，常規電機情況下又喊做電樞。佢包括電樞芯、電樞繑組同埋換向器。轉子係疊做嘅，噉樣可以減少由於磁性往復反轉而導致嘅渦流損耗。大多數直流電機設計係內轉型：轉子喺內部，定子喺外部。都有電機係外轉型。

電路模型同轉矩表示
以外激直流電機作例，根據電路可以有公式：
（電樞電路）
（激磁電路）
抑或係（電動勢表示式）
其中
係電樞電壓，係激磁電壓，係感應電動勢，係機械常數，係主磁通。
根據電磁感應，有：
（轉矩表示式、轉矩-電樞電流式）
若果根據用電器耗能制定啲參數嘅正負方向嘅話（即消耗型箭頭系統(Verbraucherzählpfeil-system)，似歐姆定律入邊假定嘅），對於電樞電路同埋個電動勢，就有：
電流穩定陣時，有：
考慮埋電機感應定律有：
外激直流電機嘅工作區域：左邊係電樞調整區域，右邊係弱磁調整區域，可以睇到透過弱磁提升轉速比n/nN嗰陣時轉矩M會跟住下降
邇條式可以睇作係直流電機電樞電壓-磁通-轉速式，佢含義係：對於穩定嘅，考慮到：
實際上電樞繑組個銅阻非常之細；
:或者
空轉情況下根據轉矩-電樞電流式，需要提供嘅轉矩非常之細（衹有空阻），所以非常之細
個就接近於零，即感應電動勢幾乎等同於電樞電壓。噉可以話個喺穩定嘅磁通之下幾乎跟轉速n成正比。 喺邇個範圍（電樞調整區）個轉速n就係噉樣使電樞電壓嚟操縱。對於啱好同埋嗰陣就係特徵點（Typenpunk）。超過佢就衹能穩定，嗰陣時仲要提升轉速n就唯有靠減少激磁繑組電流，嚟減少磁通（弱磁調整區）。邇種情況下再考慮到轉矩-電樞電流式，減少磁通邇個行為係有局限嘅：磁通減少嗰陣時，同樣嘅電樞電流下由於洛倫茨力嘅減少，台機就按照個比例衹提供得更加細嘅轉矩。一係個好快下降（譬如激磁電路斷線）但電樞電壓冇變，由於個磁路入邊仲係會有剩磁（見磁滯回線），空負載或者輕載嗰陣就會導致轉速n飆升（飛車現象）同埋風阻驟大、甚至整壞電樞；帶重載嗰陣就會因為轉矩唔夠而慢慢噉停車。
對於（外）激磁部份，有：
其中
係電樞電壓，係電樞電流，係電樞繑組電阻，係電樞繑組電感；
係激磁電壓，係激磁電流，係激磁繑組電阻，係激磁繑組電感，係佢嘅紮數；

機械運動方程
激磁迴路未飽和陣時，個機械運動方程係：
其中
係轉子嘅轉動慣量，係轉子嘅角加速度，係轉子嘅角速度；係總共嘅負載轉矩。代表所謂嘅機械常數。
直田姬奈

直田姬奈 ，係日本嘅一個配音員。

配音作品一覽
呢個表唔完整，歡迎加料。
直流發電機

直流發電機泛指識造直流電嘅發電機，同交流發電機相對。
車用嘅直流發電機粵語有時叫做「打南磨」或者「打拿磨」，來自英文「Dynamo」。
維基同享有多媒體嘅嘢：Dynamos
獵逃生死戰

《獵逃生死戰》（英文：The Hunt）係2020年上畫嘅美國電影，由希拉莉詩韻、艾奇巴倫侯斯、貝蒂吉爾平、愛瑪羅拔絲主演，奇勒索寶執導。
獸亞綱

獸亞綱（Theria）係哺乳綱嘅亞綱，特徵係出世到幼年時期都唔需要經歷喺蛋嘅生活，細分做真獸下綱同後獸下綱兩個下綱。
獵豹

獵豹（Acinonyx jubatus）係世界上跑得最快嘅陸上哺乳動物，屬於貓科。可以分4個亞種。

進化史
獵豹被指係佢哋進化史上經歷過種群樽頸。事實表明，好多跡象顯示獵豹嘅基因多樣性唔夠高：獵豹之間好多時就算直接做植皮都唔會引起免疫反應，又成日對啲病冇抵抗力；而且獵豹公仲成日出現精子濃度唔夠或者精子畸型等嘅問題；有科學家推測，獵豹喺大約 10,000 年前嘅對上一個冰河時期嗰陣經過咗種群樽頸，加上長時間嘅近親繁殖，搞到佢哋好唔夠基因多樣性
獵頭

獵頭係古代有啲族群嗰習俗，將敵方嘅人殺死後切咗個人頭（廣義上可以包括任何身體部位）當做戰利品收藏。有呢隻習俗嘅族群會叫做獵頭族。
獵鹿者

《獵鹿者》（英文：The Deer Hunter）係套1978年美國電影，由羅拔狄尼路、尊沙維治、梅麗史翠普、基斯杜化華堅主演，米高斯曼諾執導。套戲攞到奧斯卡金像獎最佳電影。
獸腳亞目

獸腳亞目（粵拼： sau3 goek3 aa3 muk6，Theropoda），恐龍一種，係蜥形綱恐龍總目龍盤目嘅其中一種亞目。
獸腳亞目
獨立日

獨立日係一啲國家紀念獨立成功嘅紀念日，多數同時會係呢啲國家嘅國慶。
最出名嘅獨立日係美國獨立日，喺每年7月4號。
獨立屋

獨立屋係種低密度住宅，指獨立嘅一間平房設計上淨係住一家人。喺某啲國家，例如美國或者加拿大等等，就算係喺城市入面，獨立屋都可以係常見嘅住宅類型。
喺有啲地方，政府會准獨立屋嘅業主搵一層（例如地牢）裝修成獨立嘅單位，喺呢種情形下一間獨立屋可能會住多過一家人。
獨立宣言

獨立宣言係一個地區宣告獨立、成為主權國家嘅主張，通常係宣告脫離其他國家嘅部分或全體領土，或者係自一個更大國家分離。
一啲地區發表獨立宣言後，未能成功保持獨立，例如喺原宗主國未同意嘅情況下宣告獨立，呢啲宣言又稱為「單方面獨立宣言」。根據國際法庭有關2008年科索沃獨立宣言嘅諮詢意見，宣告獨立唔違反國際法。

冇宣告嘅獨立
好多情況下，一個國家唔使宣告，但經由雙方同意下獨立。例如大英帝國好多殖民地得到獨立，就係同英國政府磋商、英國國會通過後嘅成果。與此同時，好多地區「事實上」獨立，但冇正式宣告獨立，呢啲地區經常自稱為「自治區」。
獨立監察警方處理投訴委員會

獨立監察警方處理投訴委員會（Independent Police Complaints Council，簡稱監警會、IPCC）係香港法定機構，負責覆檢香港警務處投訴及內部調查科調查嘅個案。
根據統計，由2011/12至2017/18共七個年度，合共有2119項對警察毆打嘅指控，但只有2項指控屬實，成功率只有0.09%。
獨立媒體 inmediahk.net

獨立媒體 inmediahk.net，之前叫香港獨立媒體，喺2004年起壇，名係「獨立媒體（香港）」一個獨立註冊社團，由中港台關心社會嘅人搞出嚟嘅，宗旨係嚮香港媒體加多啲另類聲音，以推動香港民主運動為號召。

史
2004年七一遊行。當時主流中文媒體立場單一化，異見者無平台發表，所以就搞咗呢個網上平台出黎，畀大家任寫個人意見。

事實核查
立場新聞，香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。
獨立成份分析

獨立成份分析（independent component analysis，ICA）係統計學上一種方法，用嚟將一個由多個變數影響嘅訊號分解做互相加埋一齊嘅子成份。
獨立語言

獨立語言係一種語言得一個地方用。好似越文得越南用、泰文得泰國用等等。
真孖葉植物

真孖葉植物（學名：Eudicots），又嗌孖葉植物綱或孖葉植物，係被子植物嘅進化支，由Doyle同Hotton喺1991年提出。
真堂圭

真堂圭 ，係日本嘅一個女藝人同埋配音員。
真地勇志

真地勇志 ，係日本嘅一個男配音員。

配音作品一覽
呢個表唔完整，歡迎加料。
真子秀德

真子秀德（1982年8月3號—）係日本足球員，司職守門員，效力過佐川滋賀，及岡山綠雉。
真定

真定係漢郡，叫真定郡，後改為縣，叫真定縣，改歸常山。
真實檔案

《真實檔案》（英文：True Files）係星加坡新傳媒私人有限公司嘅電視劇，由林祺堂、鄭斌輝等主演，總共62集，由2002年播到2007年。
真夜

真夜，唐字，即子夜時份，常見於日文，又叫真夜中。

時間
子夜。子正時刻。

名
日本文學、電視、電影、卡通等作品，虛構人名起名真夜。
瑪麗亞·嘉兒

瑪麗亞·嘉兒（英文：Mariah Carey，1969年3月27號—) 係美國一名流行音樂歌手、作詞人、演員。以五個八度嘅音域同對純正哨音（海豚音）嘅運用聞名，係至今唱片銷量最多嘅歌手之一。
瑪麗·路易莎

瑪麗·路易莎（德文：Maria Luise von Österreich，1791年12月12號—1847年12月17號）係奧地利女大公、拿破崙第二任皇后，羅馬王拿破崙二世之母。除咗佢母語德文外，佢仲識英語、法語、意大利語、拉丁語、西班牙語。
瑪麗二世

瑪麗二世（英文：Mary II，1662年4月30號—1694年12月28號）係英格蘭、蘇格蘭同愛爾蘭女王，1689年到1694年在位。佢係光榮革命之後被擁立登上王位，同老公奧倫葉親王威廉三世一齊執政。
石村舞波

石村舞波（粵拼：sek6 cyun1 mou5 bo1，1992年11月20號—）係日本嘅一個女演員。

拍過嘅作品一覽
呢個表唔完整，歡迎加料。
石春

石春（粵拼：sek6 ceon1，春正寫膥），又叫鵝春石、鵝蛋石，顧名思義即係鵝春形噉嘅石仔。尺寸有大有細。一般嘅石頭表面俾水流衝擊，兼且同其它石頭互相摩擦，經過長時間，就會變成石春。多數喺河床搵到。
石本正

石本正（石本 正（いしもと しょう, 石本 正?）；1920年7月3號—2015年9月26號）係日本畫師，京都市立藝術大學名譽教授，京都造形藝術大學教授。
石明

石明係日軍侵南京燕子磯集體屠殺嘅唯一倖存者。
12月18號（日軍佔領嘅第6日）夜，下關草鞋峽。日軍將從南京城內逃出拘囚喺幕府山嘅中國難民男女老幼共57418人，除少數已被餓死或打死，全部用鉛絲捆紮，驅集到下關草鞋峽，用機槍密集掃射，並對倒臥血泊中尚能呻吟掙紮者以亂刀砍戮。事後將所有屍骸澆以煤油焚化，以毀屍滅跡。呢次屠殺僅有石明一人被焚未死，得以逃生。
石景山區

石景山區係中國北京一個市轄區，面積大約84平方公里，人口大約65萬。
石松千惠美

石松千惠美 ，係日本嘅一個女藝人同埋配音員。